**L Ī G U M S**

Nr. 1 – 2017/1

**Par Inkontinences (urīna nesaturēšanas) preču piegādi Alūksnes novada pašvaldības Sociālās aprūpes centram „Alūksne”**

Alūksnē 2017.gada 1.marts

 Alūksnes novada pašvaldības Sociālās aprūpes centrs ”Alūksne” , reģistrēta VID nodokļu maksātāju reģistrā ar Nr.90000018622, atrodas Ošu ielā 5, Alūksnē, tās direktores Rasmas MUCENIECES personā, kas darbojas saskaņā ar likumu „Par pašvaldībām” un Alūksnes novada pašvaldības nolikumu, un turpmāk tekstā – PASŪTĪTĀJS, no vienas puses, un SIA „MAGNUM MEDICAL”, reģistrēta LR Uzņēmumu reģistra komercreģistrā ar vienoto reģistrācijas Nr. 40003060393, adrese Ulbrokas ielā 23, Rīgā, LV-1021, tās valdes locekļa Mārča RUTUĻA personā, kurš rīkojas uz statūtu pamata,turpmāk tekstā – PIEGĀDĀTĀJS, no otras puses, abi kopā un katrs atsevišķi turpmāk tekstā – LĪDZĒJI, pamatojoties uz LR Publisko iepirkumu likumā noteiktā kārtībā veikto iepirkumu (identifikācijas Nr. ANP SAC „Alūksne” 2017/1), turpmāk tekstā – IEPIRKUMS, rezultātiem un PIEGĀDĀTĀJA iesniegto piedāvājumu šim iepirkumam, noslēdz šādu līgumu, turpmāk tekstā – LĪGUMS:

1. **LĪGUMA priekšmets.**
	1. PIEGĀDĀTĀJS saskaņā ar PASŪTĪTĀJA pasūtījumu un atbilstoši tehniskajai specifikācijai piegādā PASŪTĪTĀJAM Alūksnes novada pašvaldības Sociālās aprūpes centram ”Alūksne”, Ošu ielā 5, Alūksnē, bet PASŪTĪTĀJS pieņem Inkontinences (urīna nesaturēšanas) preces, turpmāk šā LĪGUMA tekstā – PRECE, kas atbilst PIEGĀDĀTĀJA iesniegtajam finanšu piedāvājumam (1.pielikums) iepirkumā, turpmāk LĪGUMA tekstā – piedāvājums.
	2. Pasūtītājs, ņemot vērā faktisko nepieciešamību, ir tiesīgs preces iegādāties Valsts reģionālās attīstības aģentūras uzturētajā elektroniskajā iepirkumu sistēmā, turpmāk – EIS, un Piegādātājam nav tiesības celt pretenzijas par to.
	3. Iepirkuma dokumentācijā iekļautie preču apjomi var atšķirties no Tehniskajā specifikācijā noteiktajiem apjomiem, Pasūtītājs negarantē izpirkt pilnā apjomā preces. Preču iegādes daudzums ir atkarīgs no Pasūtītāja faktiskās vajadzības, ko ietekmē pacientu plūsma un viņu medicīniskās indikācijas.
2. **Līgumcena un norēķinu kārtība.**
	1. Līguma maksimālā kopējā summa ir 19 267,98 EUR (deviņpadsmit tūkstoši divi simti sešdesmit septiņi euro 98 centi), tajā skaitā – līgumcena 17 152,66 EUR(septiņpadsmit tūkstoši viens simts piecdesmit divi *euro* 66 *centi*) apmērā un PVN maksājums 2 115.32 EUR (divi tūkstoši viens simts piecpadsmit euro 32 centi) apmērā.
	2. Maksa par precēm, ieskaitot nodokļus, nodevas un visus citus ar līguma izpildi saistītos izdevumus, ir saskaņā ar tehniskajā un finanšu piedāvājumā (1.pielikums) norādītājām summām. Puses vienojas, ka PRECES cena līguma darbības laikā var tikt pārskatītas pamatotas nepieciešamības gadījumā un gadījumos, ja preču ražotāji veic izmaiņas Preču cenās, informējot par to pasūtītāju 1 (vienu) mēnesi iepriekš.
	3. Attiecīgās preces CENA tiek norādīta preču pavadzīmē – rēķinā, kas tiek iesniegts PASŪTĪTĀJA pilnvarotajai personai vecākajai medicīnas māsai Maijai Kļaviņai, tālrunis 64324420, PRECES piegādes laikā.
	4. PASŪTĪTĀJS par PRECĒM maksā bezskaidras naudas norēķina veidā 10 (desmit) darba dienu laikā pēc rēķina iesniegšanas.
	5. Par PREČU apmaksas dienu tiek uzskatīta diena, kad PASŪTĪTĀJS ir veicis pārskaitījumu, par ko apliecina kredītiestādes atzīme uz maksājuma uzdevuma.
	6. Ja piegādātās PRECES netiek apmaksātas savlaicīgi, papildus PREČU cenai PIEGĀDĀTĀJAM ir tiesības pieprasīt līgumsodu 0,1% apmērā no savlaicīgi nesamaksātās summas par katru maksājuma kavējuma dienu, ja samaksa tiek veikta pēc līguma 2.4. punktā paredzētā termiņa notecējuma.
	7. Līgumsoda samaksa neatbrīvo PASŪTĪTĀJU no pilnas maksājumu saistības izpildes par jau saņemtām PRECĒM.
	8. Ja pasūtītās preces netiek savlaicīgi piegādātas, PASŪTĪTĀJS ir tiesīgs piedzīt no PIEGĀDĀTĀJA līgumsodu 0,1% apmērā no nepiegādāto preču vērtības par katru kavējuma dienu.
	9. Ja PIEGĀDĀTĀJS bez rakstiskas vienošanās ar PASŪTĪTĀJU piegādā preces par cenām, kas ir augstākas, nekā norādīts finanšu piedāvājumā, PASŪTĪTĀJS ir tiesīgs šīs preces apmaksāt pēc Pretendenta finanšu piedāvājumā norādītajām cenām.
	10. Ja pasūtītājs ir parādā Piegādātājam jebkādus maksājumus, Piegādātājam ir visas tiesības pēc izvēles veikt kādu no tālāk minētajām darbībām: pieprasīt Pasūtītājam veikt priekšapmaksu, nepieņemt jaunus Preču pasūtījumus, nepiegādāt Jaunas Preces, kamēr nav veikta samaksa par iepriekš pasūtītām Precēm vai vienpusēji samazināt Preču apmaksas termiņu, norādot to Preču pavadzīmē.
3. **Piegādes kārtība, preču pieņemšanas - nodošanas nosacījumi.**
	1. Pasūtījums tiek veikts telefoniski pa tālruni: 677187258 vai pa faksu 67718739.
	2. Jāievēro transportēšanas, uzglabāšanas un piegādes nosacījumi līdz Pasūtītājam, atbilstoši ražotāja noteiktajām prasībām un spēkā esošajiem normatīvajiem aktiem.
	3. PIEGĀDĀTĀJS piegādā PASŪTĪTĀJAM PRECES 2 darba dienu laikā pēc telefoniska pasūtījuma.
	4. PIEGĀDĀTĀJS sedz visus izdevumus, kas saistīti ar PREČU piegādi PASŪTĪTĀJAM.
	5. PASŪTĪTĀJS PREČU daudzumu pārbauda to piegādes brīdī, PREČU saņemšanu apliecinot ar salasāmi atšifrētu parakstu un zīmogu.
	6. Preču kvalitātes neatbilstības gadījumā PASŪTĪTĀJS 72 stundu laikā izsauc PIEGĀDĀTĀJA pārstāvi divpusēja akta sastādīšanai. Ja PIEGĀDĀTĀJA pārstāvis neierodas, PASŪTĪTĀJS sastāda aktu par preču pieņemšanu pēc kvalitātes.
	7. Pamatotas pretenzijas gadījumā Piegādātājs veic attiecīgo Preču apmaiņu Līdzēju savstarpēji saskaņotā termiņā, aizvietojot bojātās vai neatbilstošās Preces ar jaunām un šī Līguma noteikumiem atbilstošām precēm.
	8. Saskaņā ar Civillikuma 2069.panta noteikumiem Puses vienojas, ka īpašumtiesības uz Precēm saglabājas Piegādātājam līdz brīdim, kad Pasūtītājs ir veicis pilnu samaksu par Precēm. Īpašumtiesības uz Precēm Pasūtītājam pāriet ar Preču apmaksas brīdi. Piegādātājs nosaka vispārēju aizliegumu rīkoties ar Precēm līdz apmaksas nosacījuma iestāšanās brīdim, bet kā vienīgo izņēmumu dod piekrišanu Pasūtītājam saņemtās Preces realizēt savām vajadzībām vai atsavināt (tikai pārdot) savas komercdarbības ietvaros.
4. **Izmaiņas LĪGUMĀ, tā darbības pirmstermiņa izbeigšana.**
	1. LĪGUMA darbības laikā PUSES nav tiesīgas veikt būtiskus LĪGUMA grozījumus, izņemot Publisko iepirkuma likuma 67.1 panta pirmās daļas 3.punktā un ceturtās daļas 2.punktā noteiktajos gadījumos.
	2. PASŪTĪTĀJS var izbeigt LĪGUMU pirms termiņa pēc savas iniciatīvas, ja PIEGĀDĀTĀJS atkārtoti– vairāk kā trīs reizes, nav piegādājis preces atbilstoši LĪGUMA nosacījumiem, piegādājis nekvalitatīvu PRECI vai atkārtoti kavē PRECES piegādi ilgāk par 2 darba dienām, par ko rakstiski informē PIEGĀDĀTĀJU 10 dienas iepriekš.
	3. PIEGĀDĀTĀJS var izbeigt LĪGUMU pirms termiņa pēc savas iniciatīvas, ja PASŪTĪTĀJS atkārtoti neievēro PREČU apmaksas termiņus, rakstiski informējot PASŪTĪTĀJU 10 dienas iepriekš.
	4. Neatkarīgi no LĪGUMA pirmstermiņa izbeigšanas to iemesliem un iniciatora, PASŪTĪTĀJAM ir pilnībā jānorēķinās ar PIEGĀDĀTĀJU par jau saņemtām kvalitatīvām, bet vēl neapmaksātām PRECĒM saskaņā ar šī Līguma noteikumiem.
	5. Jebkuras izmaiņas līgumā, tajā skaitā arī preču cenu izmaiņas, Līdzēji noformē ar rakstisku vienošanos, kas ir šī līguma neatņemama sastāvdaļa.
5. **Strīdu risināšanas kārtība.**

Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja LĪDZĒJI 10 (desmit) dienu laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā vispārējās jurisdikcijas tiesā.

1. **Nepārvarama vara.**
	1. Līdzēji tiek atbrīvoti no atbildības par LĪGUMA pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc LĪGUMA noslēgšanas un kurus nevarēja iepriekš ne paredzēt, ne novērst.
	2. LĪDZĒJAM, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram LĪDZĒJAM. Ziņojumā jānorāda, kādā termiņā pēc viņa uzskata ir iespējama un paredzama viņa LĪGUMĀ paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
2. **LĪGUMA darbības laiks.**
	1. LĪGUMS stājas spēkā 2017.gada 1.martā un ir spēkā līdz 2018.gada 28.februārim.
3. **Papildus noteikumi.**
	1. Jautājumos, kas nav atrunāti šajā LĪGUMĀ, LĪDZĒJI vadās no Latvijas Republikas likumdošanas aktiem.
	2. LĪDZĒJAM jāpaziņo otram LĪDZĒJAM par adreses vai norēķinu rekvizītu maiņu 3 (trīs) kalendāra dienu laikā.
	3. Šis LĪGUMS sastādīts divos vienādos eksemplāros uz 10 (desmit) lapām ar vienādu juridisku spēku valsts valodā. Katram LĪDZĒJAM pēc LĪGUMA parakstīšanas tiek nodots viens LĪGUMA eksemplārs.
	4. LĪDZĒJI savstarpēji ir atbildīgi par otram LĪDZĒJAM nodarītajiem tiešajiem zaudējumiem, ja tie radušies viena LĪDZĒJA vai tā darbinieku, kā arī šī LĪDZĒJA līguma izpildē iesaistīto trešo personu darbības vai bezdarbības, kā arī rupjas neuzmanības vai nolaidības rezultātā.

|  |  |
| --- | --- |
| PASŪTĪTĀJSAlūksnes novada pašvaldības Sociālās aprūpes centrs „Alūksne”Ošu ielā 5, Alūksnē, LV 4301 | PIEGĀDĀTĀJS**SIA „MAGNUM MEDICAL”**Reģ. Nr. 40003060393Ulbrokas ielā 23, Rīgā, LV-1021 |